|  |  |
| --- | --- |
|  |  |
| Siseministeerium  Välisministeerium  Maaeluministeerium  Politsei- ja Piirivalveamet  Päästeamet  Tarbijakaitseamet  Lennuamet  Terviseamet  Maksu- ja Tolliamet  Ohutusjuurdluskeskus  AS Tallinna Lennujaam | 26.10.15  nr 6-10/15-00683/001 |

**Rahvusvahelise tsiviillennunduse konventsiooni lisa 9 kaardistamine**

Pöördume Teie poole seoses kaardistamisvajadusega, mis puudutab rahvusvahelise tsiviillennunduse konventsiooni lisa 9 (*Facilitation –* Protseduuride lihtsustamine) standardite rakendamist Eestis ning nende kajastumist Eesti regulatsioonides.

Tulenevalt rahvusvahelise tsiviillennunduse konventsiooni artiklist 38, kui riik ei suuda järgida mõnda rahvusvahelist normi või protseduuri või viia oma eeskirjad ja tegevus täielikku vastavusse mõne rahvusvahelise normi või protseduuriga pärast nende muutmist või peab ta vajalikuks juurutada eeskirju või tegevust, mis erinevad mingis üksikasjas rahvusvaheliste normidega kehtestatust, peab ta viivitamatult teatama Rahvusvahelist Tsiviillennunduse Organisatsiooni erinevustest oma praktika ja rahvusvaheliste normide vahel.

Eelpool öeldu väljaselgitamiseks ning täieliku ülevaate saamiseks rahvusvahelise tsiviillennunduse konventsiooni lisa 9 nõuete rakendamisest Eestis, samuti lisas toodud nõuete kajastumisest riigisisestes õigusaktides või muudes organisatsioonisisestes dokumentides, olemegi ette võtnud lisa 9 kaardistamise.

Lisa 9 hõlmab valdkondi nagu piiriületus, julgestus, tolliprotseduurid, kaubakäitlus, rahvatervis, vastuvõetamatud ja väljasaadetavad isikud, eriabi vajavad reisijad, lennujaama rajatised jm. Tegemist on väga erinevate valdkondadega ning selleks on vajalik erinevate asjasse puutuvate osapoolte koostöö.

Konventsiooni lisa 9 peatüki 8 punkti G kohaselt peab iga osalisriik kehtestama lennutranspordi jaoks riikliku lihtsustamiskava, võttes aluseks konventsiooni ja selle 9. lisa lihtsustamisnõuded. Samuti peab osalisriik moodustama lennutranspordi lihtsustamise riikliku komitee või muud samalaadsed koordineerimisorganid, mis kooskõlastavad kõnealuse osalisriigi osakondade, ametite ja muude organisatsioonide vahelisi lihtsustamistegevusi rahvusvahelise tsiviillennunduse erinevate aspektidega ning lennujaama haldajate ja õhusõiduki käitajate tegevusega.

Käesoleva aasta 1. märtsil jõustunud lennundusseaduse muudatusega täiendati seadust §-ga 75, mille kohaselt valmistab riikliku lihtsustamiskava ette ja viib ellu Majandus- ja Kommunikatsiooniministeerium koostöös asjaomaste ametiasutuste ja ettevõtjatega.

Palume Teid nimetada omapoolne kontaktisik, kelle poole võime eelnevas lõikes toodud kohustuse täitmisega seonduvalt ning konventsiooni lisa 9 Teie pädevusvaldkonda kuuluva temaatikaga seonduvalt pöörduda ning kellele saaksime saata ka kaardistamise läbiviimiseks vastava elektroonilise kaardistusvormi, samuti lisa 9 koopia ning ECAC-i (Euroopa Tsiviillennunduskonverents) välja antud dokumendi nr 30 (I osa), mille näol on tegemist tsiviillennunduse valdkonna lihtsustamist käsitleva juhendmaterjaliga (tõlgitud eesti keelde).

Palume kontaktid saata e-posti aadressile [kertu.martshenkov@mkm.ee](mailto:kertu.martshenkov@mkm.ee) esmaspäevaks, so 02.11.2015, et saaksime edasise töö sujuvamaks korraldamiseks konkreetse inimesega juba personaalselt ühendust võtta.

Lugupidamisega

(allkirjastatud digitaalselt)

Merike Saks

kantsler

Kertu Martšenkov  
639 7639 kertu.martshenkov@mkm.ee